Број: 297-19-O/3-3

Дана: 18.11.2019.

**ДОДАТНО ПОЈАШЊЕЊЕ 3**

Poštovani,

analizom konkursne dokumentacije za JN 297-19-O, ustanovili smo da su nam potrebna dodatna pojašnjenja.

U našem prethodnom zahtevu za dodatnim pojašnjenjem konkursne dokumentacije, smo vam signalizirali da nam  je u skladu sa važećim distributerskim ugovorom sa proizvođačem medicinske opreme PHILIPS, izričito zabranjeno i nedopušteno da obelodanjujemo nabavne cene opreme, rezervnih delova i potrošnog materijala.

Ugovorom smo preuzeli obavezu čuvanja i neodavanja svih informacija koje se tiču nabavne cene opreme, rezervnih delova i potrošnog materijala, odnosno niko osim ugovornih strana (nas i PHILIPS-a) ne sme imati uvid u cene. Jedini izuzetak predstavljaju državne institutcije, kojima smo u skladu sa zakonom dužni da dostavimo cene (npr. carina).

U samom Vašem odgovoru naš  zahtev za  izbacivanje obaveze dostavljanja  relrevantnog dokaza (računa, predračuna ili drugog odgovarajućeg dokaza)  o stvarnoj ceni rezervnog dela  rekli ste da ostajete pri uslovima iz konkursne dokumentacije, uz napomenu da se mora dostaviti račun, predračun ili drugi dokument kojim se dokazuje***stvarna cena,*** na koju ponuđači treba da obračunaju maržu navedenu u obrascu ponude.

U članu 3 modela ugovora, izmenjene konkursne stoji:

*Добављач се обавезује да пре замене резервног дела који се не налази у Обрасцу понуде, уз горе поменути извештај, наручиоцу достави и релевантан доказ о стварној цени резервног дела (рачун, предрачун или други одговарајћи доказ којим се доказује цена) и да на исти обрачуна ону маржу која је наведена у поглављу*

***„10. Образац понуде, маржа за резервне делове који нису на списку резервних делова у Обрасцу понуде".***

I u modelu ugovora i u Vašem odgovoru na naš prethodni zahtev za dodatnim pojašnjenjem konkursne dokumentacije, naveli ste da se u obracu ponude, upisuje marža iako u samom obrascu ponude ne postoji takva odrednica.

Molimo Vas da izvršite izmenu konkursne dokumentacije, tako što ćete iz modela ugovora i iz cele konkursne dokumentacije izbaciti odredbu kojom zahtevate, da vam se prilikom ugradnje rezervnog dela koji se nije nalazio u cenovniku u okviru obrasca ponude, dostavi račun predračun ili bilo koji drugi dokaz kojim bi se dokazala stvarna (ulazna, nabavna) cena rezervnog dela, jer se na ovakav način .

Na ovaj način se bitno ograničava konkurencija jer iz svega ranije navedenog mi nismo u mogućnosti da ispunimo sporni tenderski zahtev, jer je u direktnoj suprotnosti sa našim važećim distributerskim ugovorom koji smo potpisali sa proizvođačem PHILIPS.

**ОДГОВОРИ**

Наручилац ће приступити измени конкурсне докуметације.

С поштовањем,

Комисија за јавну набавку 297-19-О